Baron Waqa
Baronas Divavesis Vaga (naur. Baron Divavesi Waqa, g. 1959 m. gruodžio 31 d.) – Nauru politikas, nuo 2013 m. birželio 11 d. iki 2019 m. rugpjūčio 27 d. ėjęs 14-ojo Nauru prezidento pareigas. 2003 m. gegužės mėn. rinkimuose Baronas Vaga buvo išrinktas į Nauru parlamentą ir atstovavo Boė rinkimų apygardai. 2013 m. birželio mėn. buvo išrinktas prezidentu, nugalėjęs buvusį finansų ministrą ir opozicijos kandidatą Rolandą Kuną 13 balsais prieš 5. Per 2019 m. Nauru parlamento rinkimus jis prarado parlamento nario mandatą ir neteko galimybės būti perrinktas į prezidento postą.